Toshkentda avtobus simyog‘ochga kelib urildi, jabrlanganlar bor

Qayd etilishicha, avtobus Beshqayrag‘och ko‘chasi bo‘ylab, Kichik halqa yo‘li tomon boshqarib ketish chog‘ida, Uchtepa tumani, 201-uy qarshisida turgan simyog‘ochga kelib urilgan. 
Natijada, haydovchi hamda 4 nafar yo‘lovchi tan jarohati olgan, shundan so‘ng darhol barcha jabrlanganlar shifoxonaga yetkazilib, tez tibbiy yordam ko‘rsatilgan. 
Mazkur holat yuzasidan “Toshshahartransxizmat” aksiyadorlik jamiyatining Yo‘lovchi transportida harakat xavfsizligini nazorat etish boshqarmasi tomonidan xizmat surishtiruv ishlari o‘tkazilmoqda, deyiladi xabarda.